Middelsstore (13-20 millimeter), kraftige, brunrøde eller svarte smellere, kan ha mørke tegninger. Kroppen er mer eller mindre tett skjellkledt. Artene har korte, kamformede antenner. Pronotum er rundet, noe bredere enn langt, med mørke lengdestriper, fint og tett punktert, bakhjørnene skrått tilbaketrukne med en fin lengdekjøl. Dekkvingene har fine punktstriper. Beina er tynne og forholdsvis korte.